Publication: Magyar Közlöny
Issue: MK-1999-31 (Year: 1999, Number: 31)
Era: 1990-2004
Section: szóló 115/1992. (VII. 23.) Korm. rendeletben foglalt szabályok az irányadók.
Paragraph Index: 107

3. Elkülönített Számla: Kamatok. A Kedvezményezett külön számlát (a Számla) nyit egy az IBRD számára elfogadható kereskedelmi banknál a kapott Támogatási pénzek elhelyezésére. A Számlát a központi bank könyveiben Magyar Köztársaság/infoDev Bizalmi Számla (infoDev Trust Account) megjelöléssel kell szerepeltetni. A jelen Megállapodás mellékelt, az Ön meghatalmazott képviselője aláírásával ellátott másolatának kézhezvételét követően az IBRD részletekben helyezi el a Támogatás összegét a Számlán, a Mellékletben meghatározott módon. Amennyiben a Támogatás összegének felhasználása kamatbevételt eredményez, a Kedvezményezett köteles az ilyen kamatot a Számlán elhelyezni és a tőkeösszeg felhasználására meghatározottak szerint felhasználni. Egyéb összeg nem írható jóvá a Számlán. A Számláról kizárólag a Támogatási források engedélyezett céljaira, vagy egyébként az IBRD által jóváhagyottak szerint lehet összegeket lehívni. A Számláról a fentiektől esetleg eltérően lehívott összegeket a Kedvezményezett köteles az IBRD részére az IBRD által írásban tett felszólításra visszafizetni.

Source: https://magyarkozlony.hu/hivatalos-lapok/0b3cecabe5065efd0f5262830f59048660434d93/dokumentumok/63cd7fc7de512b26def4d85bafe89b362362efe4/letoltes